יציע העיתונות

רקע כללי

התוכנית מבוססת על פורמט של סדרה אמריקאית בשם "Pardon The Interruption" של רשת ESPN. על הבאת הפורמט מארצות הברית היו אחראים דני ענבר וירון טלפז ששימשו באותן שנים כמנהלי התוכן של הערוץ. לדבריהם הם ציפו שהתוכנית תהיה מקבילה לפורמט האמריקאי: דעתנית, רגועה ושלווה. מהר מאוד גילו את ההפך והתוכנית מאופיינת בוויכוחים רבים, שפה בוטה, צעקות והתפרצויות לדברי אחד של השני. עם זאת הוסיפו השניים, שהם לא ציפו שהתוכנית תזכה לאהדה רבה מהציבור ולהד תקשורתי כה גדול.
התוכנית זכתה מראשיתה למדרוג גבוה, ביחס לתוכנית בערוץ ספורט, והיא נחשבת לאחת מתוכנית הדגל של ערוץ הספורט.
יציע העיתונות שודרה לראשונה בעונת המשחקים 2004/2005 במתכונת של תוכנית אחת לשבוע. מעונת המשחקים 2005/2006 ואילך משודרת התוכנית במתכונות שונה, שני שידורים בשבוע, בימי שני וחמישי בשעה 23:40 מיד לאחר המהדורה המרכזית של חדשות הספורט. 
לאור הצלחתה הרבה של התוכניות החליט ערוץ הספורט לעלות תוכניות "ספין אוף" (תוכניות בת) רבות כגון: "שבת ביציע" ו"יורו ביציע". בעונת המשחקים 2014/2015 תוכנית הספין אוף "היציע" שודרה כמעט על בסיס יומי. בעונת המשחקים 2015/2016 חזרה "יציע העיתונות" למתכונת של שני שידורים בשבוע.

משתתפי התוכנית

הפאנל כיום כולל את המנחה הראשי של התוכנית, החל מעונתה הראשונה, ניב רסקין (עמיחי שפיגלר משמש כמנחה המשני החל מהעונה השביעית) ואת הפרשנים רון קופמן (החל מהעונה הראשונה), שלמה שרף (החל מהעונה הראשונה), צביקה שרף (החל מהעונה הראשונה פרט השנים שבהם אימן), אלי אוחנה (החל מהעונה השישית) ואייל ברקוביץ' (החל מהעונה התשיעית). אלי סהר משתתף בתוכנית לסירוגין (החל מהעונה השישית). בין פרשני התוכנית בעבר נמצאו שמות כמו אריה מליניאק (מהעונה הראשונה עד החמישית), אפי בירנבוים (עונה רביעית), גברי לוי (שימש כפרשן בתוכנית חודשיים בעונה הרביעית וביקש לעזוב בטענה שהשיח בתוכנית אלים), אמנון אברמוביץ' (עונה הראשונה) ומודי בר-און (החל מהעונה האחת עשר).
לעיתים מצטרפים עיתונאי ספורט ופרשני ספורט לפאנל למשך תוכנית אחת כדי להחליף את חברי הפאנל, או כדי להוסיף עוד דעות לתוכנית. רוני בראון (עונה ראשונה ושנייה), אריה מלניאק (עונה שלישית) ורון קופמן (עונה שלישית עד שישית) שימשו כמנחים מחליפים לרסקין וארי שמאי (עונה ראשונה ושנייה), אייל ברקוביץ (עונה שלישית), איציק זוהר (עונה שלישית), שלמה צורף (עונה רביעית), מולי קצורין (עונה רביעית) ואמנון אברמוביץ' (עונה תשיעית) שימשו כפרשנים.

ביקורות

ישנן ביקורות רבות ומשונות כנגד התוכנית וחברי הפאנל, הן חיוביות, והן שליליות. לטענת המבקרים, מנחה התוכנית, לא מצליח להשתלט על חברי הפאנל ורק "מחמם את האווירה" ו"מרים להנחתות". עם זאת יש הטוענים שזה מה שעושה את התוכנית למעניינית, תוססת וקצבית. פרשני הפאנל זוכים לביקורות קשות על השיח האלים, הוויכוחים התמידיים, השפה הבוטה והצעקות שגורמות לצופים לא להבין על מה מדובר. בנוסף, האורחים שבאים להתראיין לא מצליחים לסיים את דבריהם וקוטעים אותם באמצע, או שבלי סיבה משתלחים עליהם. עם זאת יש גם הטוענים שזה מה שמושך את הצופים לתוכנית. לטענתם, הצופים לא מחפשים תוכנית ספורט רגילה, מעוניינים שהתוכנית "תרוץ", לא ידברו על אותו נושא זמן רב. בנוסף טוענים, שהאקשן, הוויכוחים אחד עם השני, וההתבטאויות החריפות של חברי הפאנל מבדרות את הצופים.
ביקורת קשה ביותר מופנית כלפי הפרשן רון קופמן על שפתו האלימה והבוטה. במהלך התוכנית רון קופמן נוהג להשתלח קשות הן באנשי ספורט, הן בפוליטיקאים והן בחרדים. מספר גבוה של תביעות בסכומי כסף גבוהים ותלונות הוגשו כנגדו וכנגד ערוץ הספורט. התביעה הזכורה ביותר שהוגשה נגדו הייתה בשנת 2009 שבה ההתאחדות לכדורגל תבעה אותו בסכום של 1.5 מיליון שקל, על כך שלטענתם אמר דברים שקריים והסית את הציבור כנגד ההתאחדות. 
מספר פעמים הושעה קופמן על ידי הערוץ מהתוכנית: לאחר שכינה את יושב ראשות ההתאחדות לכדורגל דאז, איצ'ה מנחם "מפגר", לאחר שהתבא כנגד אחד הרבנים בבית שמש "אתה יורק עלינו ואני משתין עלייך", לאחר שכינה את השר אלי ישי "פרמיטיב וכולרע" ולאחר שכינה את הכנסת "אגם של חרא" ואת ראש הממשלה בנימין נתניהו "חלאה".

השפעה

רבים מהמבקרים סבורים שהציבור האוהדים הישראלי והתקשורת הישראלית הושפעה והשתנה רבות עקב עליית התוכנית. לטענת רבים, התקשורת "למדה" מהתוכנית, וממשיכה באותו גישה של משתתפי התוכנית, בשפה הבוטה, הגסה והחריפה. לטענתם זה בא לידי ביטוי בהשתלחות קשה וסתמית באנשי ספורט כדוגמת אבי לוזון ואבנר קופל. עוד עולה שהתקשורת נהייתה חסרת סובלנות וקיצונית וזה בא לידי ביטוי בדרישות לפטר מאמנים, יושבי ראש ושחקנים בלי להתחשב בפרנסתם ובלי לבחון אותם לאורך זמן.
בנוסף יש הסבורים שהתוכנית אף שינתה את ציבור האוהדים הישראלי. לטענתם המבקרים, הציבור הישראלי מבין את הנורמה האלימה והגסה בתוכנית ו"מאמץ" אותה למגרשי הספורט וזה מתבטא בדרישות התפטרות כנגד המאמנים, בקללות ואף אלימות פיזית.
עם זאת, רבים חושבים שהתוכנית העלתה למודעות מספר רב של ליקויים ושחיתויות בספורט, לדוגמה חלוקת כסף לאנשים שלא ראויים לכך, שימוש סתמי ולא יעיל בכספי ציבור, אי חלוקת כספים לספורטאי עבר ועוד.
בשנת 2009 השיקה חברת yes את התוכניות "תרבות רעה" שמבוססת על אותו פורמט, אך נושאים הנידונים בתוכנית הם נושאי תרבות.

הצלחה

מראשיתה התוכנית זכתה לרייטינג גבוה והצלחה רבה. התוכנית הצליחה למשוך את קהל הצופים והתקשורת לענפי ספורט שונים שפעם לא נהגו להתעניין כדוגמה טניס, כדוריד, כדורעף. בנוסף, אנשים רבים מעלים לאינטרנט חיקויים רבים של משתתפי התוכנית.
חברי הפאנל ניהיו ידוענים בציבור עקב התוכנית והוזמנו לתוכניות אירוח כדוגמת "מועדון לילה", "הלילה עם ליאור שליין", "יאיר לפיד" ועוד. בסדרה "מסודרים" השתתפו כל חברי התוכנית באחד הפרקים שסיקרו את המשחק של "הפועל קריית אונו". בסדרת בובה של לילה זכו כל אחד מחברי התוכנית לחיקוי משלו. כל אחד מחברי התוכנית החל להנחות תוכניות הספורט ברדיו בתחנות השונות עקב פרסומם בתוכנית.
הפרשן רון קופמן זכה לפרסום גדול עקב שפתו הבוטה ודמותו הרגזנית. הוא השתתף כפאנליסט קבוע בתוכנית "הספסל האחורי", השתתף בתוכנית "פעם בחיים", זכה לחיקוי בתוכנית ארץ נהדרת, החל להנחות את התוכנית "מתמסרים" בערוץ הספורט, מפרשן משחקי ספורט והנחה תוכניות ספורט ואקטואליה בתחנות הרדיו השונות.